Namnet Lovisa

Lovisa er ei svensk form av kvinnenamnet Lovise som er ei norsk og dansk form av Louise, eit opphavleg fransk kvinnenamn danna av mannsnamnet Louis, som stammar frå det frankiske Ludvig som på si side kjem frå dei gammalhøgtyske orda hlod, «ry», og wig «kamp, krig».

Lovisa har namnedag 25. august i Sverige.

 Utbreiing 
Lovisa var eit svært vanleg namn i Sverige på midten av 1800-talet.

 Kjende personar med namnet 
Personane i lista er ordna kronologisk etter fødselsår.
 Lovisa von Burghausen (1698-1733), svensk kvinne kjend for soga si om å ha vore krigsfange og slacve i Asia i samband med den store nordiske krigen
 Lovisa Ulrika av Preussen (tysk Luise Ulrike, norsk Louise Ulrike, 1720-1782), dronning av Sverige
 Lovisa Concordia Simson (1746-1808), svensk teaterdirektør
 Lovisa Augusti (f. Ester Salomon; 1751/1756–1790), svensk operasongar
 Lovisa Charlotta Malm-Reuterholm (1768–1845), finlandssvensk målar og forfattar
 Maria Lovisa Åhrberg (1801–1881), svensk «sår-läkarinna» (sår-lege)
 Lovisa av Sverige (1851–1926), dronning av Danmark
 Selma Ottilia Lovisa Lagerlöf (1858–1940), svensk forfattar
 Greta Lovisa Gustafsson (1905–1990), svensk-amerikansk skodespelar kjend som Greta Garbo

 Annan bruk av namnet 

 Lovisa (Loviisa), finsk kommune
 Hønse-Lovisa, rollefigur i romanen Ungen av Oskar Braaten

 Referansar 

Denne artikkelen bygger på «Lovisa (navn)» frå ,  den 25. september 2020.  


Kategori:Kvinnenamn
Kategori:Førenamn av gammalhøgtysk opphav